Nike

An Nike, Inc. (inistiluhan bilang NIKE) iyo an sarong Amerikanong athletic footwear asin apparel corporation na igwang headquarter na harani sa Beaverton, Oregon. Iyo iyan an pinakadakulang supplier nin athletic shoes asin apparel asin sarong mayor na manufacturer nin sports equipment sa kinaban, igwang revenue na labi sa US$46 bilyon sa saiyang fiscal year 2022.

An kompanya minukna kaidtong Enero 25, 1964, bilang "Blue Ribbon Sports", ni Bill Bowerman asin Phil Knight, asin opisyal na nagin Nike, Inc. Kaidtong Mayo 30, 1971. An kompanya kinua an saiyang ngaran gikan sa Nike, an Griyegong diosa nin kapangganahan. Pigpapabakal kan Nike an saiyang mga produkto sa irarom kan saiyang sadiring brand, siring man an Nike Golf, Nike Pro, Nike+, Nike Blazers, Air Force 1, Nike Dunk, Air Max, Foamposite, Nike Skateboarding asin Nike CR7. Nagpapapakal an kompanya nin mga produkto sa irarom kan saiyang Air Jordan brand asin sa saiyang Converse subsidiary. Pagsadiri man kan Nike an Bauer Hockey gikan 1995 sagkod 2008, asin dating pagsadiri an Cole Haan, Umbro, asin Hurley International. Dugang pa sa manufacturing sportswear asin equipment, an kompanya nag-ooperar nin tindahan na tingi sa irarom kan ngaran na Niketown. Nag-iisponsor an Nike nin dakol na mga atletang igwang halangkaw na profile asin mga koponan sa isports sa bilog na kinaban, kaiba an urog kahalangkaw na pigmimidbid na trademarks na "Just Do It" asin an Swoosh logo.

Poon kaidong 2024, nag-empleyo iyan nin 83,700 katawo sa bilog na kinaban. Kaidtong 2020, an brand sana nagkahalaga nin labi sa $32 bilyon, ginibo iyan na pinakamahalagang brand kaysa sa iba pang negosyong isports. Dati, kaidtong 2017, an Nike brand nagkakahalaga nin $29.6 bilyon. Nakaranggo an Nike sa ika-89 kaidtong 2018 Fortune 500 listahan nin mga pinakadakulang korporasyon sa Estados Unidos susog sa kabilogan na kita. An kompanya nakaranggo nin ika-239 sa Forbes Global 2000 na mga kompanya kaidtong 2024.

Toltolan